cyanic-selkie/wikianc huggingface dataset:
বল
মহাকর্ষ বল
বিশ শতক অবধি এই সূত্রের মাধ্যমে সৌরজগতের সমস্ত মহাজাগতিক বস্তু, গ্রহ এবং নক্ষত্রের গতিবেগের বর্ণনা দেওয়া সম্ভব হয়েছিল। বিশ শতকে বিভিন্ন মহাজাগতিক বস্তুর অবস্থান কোন গ্রহ, নক্ষত্র, ধুমকেতু ইত্যাদি মহাজাগতিক বস্তুর কক্ষপথের বিচ্যুতি ঘটাতে কতটা প্রভাবশালী হয় সেই বিষয়ে আরও পুঙ্খানুপুঙ্খ গবেষণা শুরু হয়। এই সূত্র এবং গবেষণার সাহায্যেই নেপচুন গ্রহ আবিস্কারের অনেক পূর্বে তার অস্তিত্ব বিজ্ঞানীরা জানতে পেরে গিয়েছিলেন।.
বিজ্ঞানীরা ধারণা করেন যে, গ্রাভিটন নামক এক কাল্পনিক কণার পারস্পরিক বিনিময়ে মহাকর্ষ বল ক্রিয়াশীল হয়। যদিও উক্ত কণার অস্তিত্বের কোনো প্রমাণ এখনো পাওয়া যায়নি।
চারটি মৌলিক বলের মধ্যে মহাকর্ষ বল সবচেয়ে দুর্বল।
তড়িতচৌম্বক বল
দুটি আহিত কণা তাদের আধানের কারণে একে অপরের উপর যে আকর্ষণ বা বিকর্ষণ বল প্রয়োগ করে, তাকে তাড়িতচৌম্বক বল বলে। এই বল ইলেকট্রনকে নিউক্লিয়াসের সাথে আবদ্ধ করে পরমাণু তৈরি করে। এই বলেরও পাল্লা অসীম আর আপেক্ষিক সবলতা 1039।
১৭৮৪ সালে কুলম্ব প্রথম দুটি আহিত কনার মধ্যে স্বতন্ত্রভাবে বিদ্যমান তড়িতচৌম্বকীয় বলের অস্তিত্ব খুজে পান। তড়িতচৌম্বকীয় বলের বৈশিষ্ট্যগুলি হল, এটির আকর্ষণ এবং বিকর্ষণ উভয় ধর্ম বর্তমান (স্বতন্ত্র মেরুতা), আহিত কনার ভরের উপর এই বল নির্ভরশীল নয় এবং এটি সুপারপজিশন নীতি অনুসরন করে। কুলম্বের তার প্রদত্ত সূত্রে এই সমস্ত পর্যবেক্ষণকে একটি সংক্ষিপ্ত বিবৃতিতে মিলিত করেছিল।
কুলম্বের সূত্র ব্যবহার করে আমরা কোনও তড়িতক্ষেত্রের প্রাবল্য নির্ধারণ করতে পারি। এইভাবেই যেকোন স্থানের তড়িতক্ষেত্রকে সংজ্ঞায়িত করা হয়,
যেখানে q হল আহিত কনার আধানের পরিমাপ।
ইতিমধ্যে লরেঞ্জ দুটি ভিন্ন তড়িতপ্রবাহের মধ্যে অবস্থানকারী চৌম্বক শক্তির সন্ধান পান যা কুলম্বের সূত্রের ন্যায় একই গাণিতিক চরিত্রের। চৌম্বক ক্ষেত্রের ধর্মকে কাজে লাগিয়ে মহাবিশ্বের যেকোন বিন্দুতে কোন তড়িৎ প্রবাহের চৌম্বক প্রাবল্য নির্ণয় করা যায়। চৌম্বক ক্ষেত্রের মান নির্ণয়ের সমীকরন হল,
যেখানে I হল নির্ধারিত তড়িতপ্রবাহের মান এবং হল তরিতপ্রবাহ বহনকারী তারের দৈর্ঘ্য।
তরিতপ্রবাহকে সময়ের সাথে তড়িত আধান পরিবর্তনের হার হিসাবেও সংজ্ঞায়িত করা যায়। লরেঞ্জের সূত্রে চৌম্বক ক্ষেত্রে চলমান একটি তড়িত আধানের বলের পরিমাপ করা ভেক্টর গুনফলের সাহায্যে। সেই সূত্র অনুযায়ী,
যেখানে  তড়িৎ চুম্বকীয় বল, q হল আহিত বস্তুর আধানের মান,  হল তড়িৎক্ষেত্র,  হল আহিত বস্তুর তরিতক্ষেত্রে গতিবেগ এবং ( হল চৌম্বক ক্ষেত্র।
সবল নিউক্লিয় বল
পরমাণুর নিউক্লিয়াসে নিউক্লীয়ন (নিউক্লিয় উপাদান)-গুলোকে একত্রে আবদ্ধ রাখে যে শক্তিশালী বল, তাকে সবল নিউক্লিয় বল বলে। এই বল প্রোটন ও নিউট্রনকে আবদ্ধ করে নিউক্লিয়াস তৈরি করে। এর পাল্লা 10−15 m এবং আপেক্ষিক সবলতা 1041। নিউক্লিয়াসের সীমানার বাইরে এই বলের কোনো প্রভাব নেই। সবগুলো মৌলিক বলের মধ্যে এই বল অধিক সবল। মেসন বা গ্লুঅন নামে কণার পারস্পরিক বিনিময়ের জন্য এই বল কার্যকর হয়। দূরত্ব বৃদ্ধির সাথে সাথে এই বল দ্রুত হ্রাস পায়। এই বল চার্জ নিরপেক্ষ। সবল নিউক্লিয় বল প্রোটন ও নিউট্রনকে একত্রে আবদ্ধ করে নিউক্লিয়াস গঠন করে। এই বল সমভাবে প্রোটন-প্রোটন, নিউট্রন-নিউট্রন এবং প্রোটন-নিউট্রনের মধ্যে কার্যকর। উল্লেখ্য, ইলেকট্রনের মধ্যে কোনো সবল নিউক্লিয় বল নেই।
দুর্বল নিউক্লিয় বল
যে স্বল্প পাল্লার ও স্বল্পমানের বল নিউক্লিয়াসের মধ্যে মৌলিক কণাগুলোর মধ্যে ক্রিয়া করে অনেক নিউক্লিয়াসে অস্থিতিশীলতার উদ্ভব ঘটায়, তাকে দুর্বল নিউক্লিয় বল বলে অথবা,যে বলের কারণে পরমাণুর নিউক্লিয়াস তেজস্ক্রিয় ধর্ম প্রদর্শন করে, সেই বলকে দুর্বল নিউক্লিয় বল বলে।তেজস্ক্রিয় বিক্রিয়াগুলো দুর্বল নিউক্লিয় বলের কারণে ঘটে। এর পাল্লা 10−18 m এবং আপেক্ষিক সবলতা 1030। দুর্বল নিউক্লিয় বল (দুর্বল বল) হচ্ছে প্রকৃতির চারটি মৌলিক বলের একটি। অন্য তিনটি বল হচ্ছে সবল নিউক্লিয় বল, তাড়িতচৌম্বক বল এবং মহাকর্ষ বল। তেজস্ক্রিয়তার জন্য দুর্বল নিউক্লিয় বল দায়ী, নিউক্লিয় ফিশনে তেজস্ক্রিয়তা গুরুত্বপূর্ণ ভূমিকা পালন করে থাকে। দুর্বল নিউক্লিয় বলের তত্ত্বকে কখনো কখনো কোয়ান্টাম ফ্লেভারডাইনামিক্স (QFD) বলা হয়ে থাকে। অন্যদিকে কোয়ান্টাম ক্রোমোডাইনামিক্স যেমন সবল নিউক্লিয় বলের সাথে এবং কোয়ান্টাম তড়িৎ- বিজ্ঞান তাড়িতচৌম্বক বলের সাথে জড়িত। কিন্তু QFD নামপদটি খুব কম ব্যবহার করা হয়, কেননা দুর্বল বল দুর্বল-তড়িৎ তত্ত্বের (Electroweak interaction) অধীনে সবচেয়ে ভাল ব্যাখ্যা করা যায়।
বলের একীভূতকরণ
ম্যাক্সওয়েল অনেক আগেই বৈদ্যুতিক এবং চুম্ব্বকীয় বলকে একসাথে করলেও তার প্রায় ১০০ বছর পর ১৯৬১ সালে শেলডন গ্ল্যাশো তড়িত-চুম্বকীয় এবং দূর্বল নিউক্লীয় বলকে একীভূত করার জন্য একটি তত্ত্ব উপস্থাপন করেন । তবে এটি ছিল অসম্পূর্ণ। পরবর্তীতে সালাম এবং ওয়েইনবার্গ নামক দু’জন বিজ্ঞানী এ তত্ত্বের পূর্ণতা প্রদান করেন। সবল নিউক্লিয় বলের শক্তিমাত্রাকে যদি একক ধরা হয় তবে আপেক্ষিক শক্তিমাত্রার মাপে বলগুলোকে ওপর থেকে নিচে এভাবে সাজানো যায়-
সাধারণ বল
সাধারণ বল সাধারণত ঘনিষ্ঠ সংস্পর্শে থাকা পরমাণুর পারস্পরিক আন্তক্রিয়ার কারণে ঘটে। পাউলির অপবর্জন নীতির সাহায্যে এর বিশদ ব্যাখা করা সম্ভব। সাধারণ বল টেবিল এবং মেঝে এবং অন্যান্য দৈনন্দিন কাঠামোগত বস্তুর অখণ্ডতার জন্য দায়ী এবং এই বল তখনই কার্যকর হয় যখন কোন বাহ্যিক বল এই বস্তুগুলির উপর প্রয়োগ হয়।
ঘর্ষণ বল
একটি বস্তু যখন অন্য একটি বস্তুর সংস্পর্শে থেকে একের উপর দিয়ে অপরটি চলতে চেষ্টা করে বা চলতে থাকে তখন বস্তুদ্বয়ের স্পর্শতলে গতির বিরুদ্ধে একটি বাধার উৎপত্তি হয়, এ বাধাকে ঘর্ষণ বলে। আর এই বাধাদানকারী বলকে ঘর্ষণ বল বলা হয়।
ঘর্ষণ বল সর্বদা গতির বিপরীত দিকে ক্রিয়া করে। ঘর্ষণ সবসময় গতিকে বাধা দেয়। ঘর্ষণ হলো যে কোনো দু’টি তলের অনিয়মিত প্রকৃতির ফল। কোনো তলের উঁচু-নিচু খাঁজ যত বেশি এবং গভীর হবে অর্থাৎ তল যত বেশি অমসৃণ হবে, এক তলের উপর দিয়ে অন্য তলের গতি তত বেশি বাধাগ্রস্ত হবে। ফলে ঘর্ষণ বলের মানও বেড়ে যাবে। স্পর্শতলের এই বাধাকে অতিক্রম করতে পারলে তবেই বস্তুটি গতিশীল থাকে। ঘর্ষণ প্রধানত ৪ প্রকার, স্থিতি ঘর্ষণ, পিছলানো ঘর্ষণ, আবর্ত ঘর্ষণ আর প্রবাহী ঘর্ষণ।
প্রবাহী ঘর্ষণ বা গতিশীল ঘর্ষণ বস্তুর উপর প্রযুক্ত বল এবং বস্তুর গতিবিধি কোন কিছুর উপরই নির্ভরশীল নয়। সুতরাং, প্রযুক্ত বলের মান,
যেখানে হল গতিশীল ঘর্ষণ সহগ। বেশিরভাগ পৃষ্ঠতলের জন্য গতিশীল ঘর্ষণ সহগের মান স্থিত ঘর্ষণ সহগের কম হয়।
স্থিতিস্থাপক বল বা স্থিতিস্থাপকতা
স্থিতিস্থাপক সীমার মধ্যে কোন বস্তুর উপর বল প্রয়োগের ফলে বস্তুর আকার আকৃতির বিকৃতি ঘটে এবং বল অপসারণের ফলে পূর্বের আকার ফিরে পায় সেই বল কে স্থিতিস্থাপক বল বা স্থিতিস্থাপকতা বলে। যে সকল পদার্থের এই ধর্ম আছে তাদেরকে স্থিতিস্থাপক পদার্থ বলে। তবে বলের একটি সীমা আছে যার চেয়ে বেশি বল প্রয়োগ করলে বস্তু আর পূর্বের আকার ফিরে পায় না। এই সীমাকে স্থিতিস্থাপক সীমা বলে। বাহ্যিক বলের বিরুদ্ধে যে বস্তুর বাধা প্রদানের ক্ষমতা বেশি সেই বস্তুর স্থিতিস্থাপকতা বেশি। যখন স্থিতিস্থাপক বস্তুর উপর বাহ্যিক বল প্রয়োগ করা হয় তখন বস্তুর অণুগুলো পরস্পর থেকে সরে যায়। তার ফলে বস্তুর দৈর্ঘ্য, আয়তন বা আকৃতির পরিবর্তন ঘটে। একক দৈর্ঘ্যরে বা একক আয়তনের এই পরিবর্তনকে বিকৃতি বলে।
স্থিতিস্থাপক শক্তির প্রভাবেই কোন স্প্রিং -এর উপর বাহ্যিক বল প্রয়োগ করে তাকে সংকুচিত বা প্রসারিত করলে, বাহ্যিক বল আপসারনের পর স্প্রিং আবার আগের আকৃতি ফিরে পায়। একটি আদর্শ স্প্রিং ভরবিহীন, ঘর্ষণহীন, অলঙ্ঘনযোগ্য এবং তাকে সীমাহীনভাবে প্রসারিত করা সম্ভব। এই জাতীয় স্প্রিংকে তার সাম্যাবস্থান থেকে বিচ্যুত করা হয় যখন তার উপর চাপ প্রয়োগ করে তাকে সঙ্কুচিত করা হয় অথবা তাকে টেনে প্রসারিত করা হয়। বিজ্ঞানী রবার্ট হুক ১৬৭৬ সালে স্থিতিস্থাপকতার মূলসূত্রটি আবিস্কার করেন যাকে হুকের সূত্র হিসাবে অভিহিত করা হয়। এই সূত্র অনুযায়ী আদর্শ স্প্রিং কে চেপে সংকুচিত করলে যদি সাম্যাবস্থান থেকে তার বিচ্যুতির পরিমাণ \Delta x দিয়ে চিহ্নিত করা হয় তাহলে স্প্রিং কর্তৃক প্রযোজ্য বলের পরিমাণ,
কন্টিনিয়াম বলবিদ্যা
নিউটনীয় বলবিদ্যায় সাধারণত কোন বিন্দু আকৃতির বস্তুর উপর বলের প্রভাব নিয়ে আলোচনা হয়। কিন্তু ব্যাবহারিক ক্ষেত্রে আমাদের আশেপাশে যেসকল বস্তু বর্তমান তারা প্রায় কেউই বিন্দু আকৃতির নয় এবং তারা ত্রিমাত্রিক ক্ষেত্রে বিচরণকারী। তাদের উপর বিভিন্ন প্রাকৃতিক এবং কৃত্রিম বলের প্রভাব বিশদে আলচনা করার জন্য পদার্থবিজ্ঞানে নিউটনীয় বলবিদ্যার উপর ভিত্তি করে আরও নতুন নতুন শাখার উদ্ভব হয়েছে। আমাদের চারপাশে এমন অনেক বস্তু বর্তমান যারা প্রবাহমান, যাদের আকার ও আকৃতি পরিবর্তনশীল। কন্টিনিয়াম মেকানিক্সের সাহায্যে এইসকল বস্তুর উপর বলের প্রভাব কিরূপ সেই বিষয়ে আলোচনা করা হয়। উদাহরণস্বরূপ, কোন প্রবাহমান তরলে চাপের নতিরেখা অনুসারে পরিচালিত বলের সমীকরন হল,
এখানে V হল প্রাবাহিত তরল পদার্থের আয়তন P হল চাপ নির্দেশকারী একটি সর্ববিদিত স্কেলার রাশি।
আরও বিশদে, কন্টিনিয়াম বলবিদ্যায় বলকে স্ট্রেস-টেনসর হিসাবে নিম্নরূপে অভিহিত করা হয়,
যেখানে A হল একটি নির্দিষ্ট ক্ষেত্রফল যেখানে স্ট্রেস-টেনসর পরিমাপ করা হয়।
ঘূর্ণন এবং টর্ক
কোন বস্তুর ঘূর্ণনের সাথে সম্পর্কিত বলকে টর্ক নামে অভিহিত করা হয়। গাণিতিকভাবে কোন বল -এর টর্ক নিরূপণ করার সমীকরণ হল,
এখানে হল স্থানাঙ্কসূচক ভেক্টর।
নিউটনের দ্বিতীয় গতিসূত্র অনুযায়ী কঠিন বস্তুর কৌণিক ত্বরণ পরিমাপের সমীকরণ হল,
যেখানে I হল বস্তুর জড়তা ভ্রামক বা মোমেন্ট অফ ইনারশিয়া এবং হল বস্তুর কৌণিক ত্বরণ।
নিউটনের ২য় সূত্র থেকে টর্কের আরেকটি অন্তরকলজ্‌ সমীকরণ পাওয়া যায়,
যেখানে হল কনার কৌণিক ভরবেগ।
নিউটনের ৩য় সূত্র অনুযায়ী কোন টর্ক উৎপাদনকারী বস্তু সমান ও বিপরীতমুখী টর্ক অনুভব করে।
কেন্দ্রমুখী বল
ঘূর্ণন গতিতে গতিমান কোন বস্তুর উপর কার্যকরী আসাম্য বলের পরিমাণ,
এখানে m হল বস্তুর ভর, v হল বস্তুর সরলরৈখিক গতিবেগ, r হল ঘূর্ণন বস্তুর গোলাকার ঘূর্ণন পথের কেন্দ্র থেকে বস্তুর দূরত্ব, হল একক ভেক্টর যা ঘূর্ণন পথের কেন্দ্র থেকে বাইরের দিকে দিক নির্দেশ করে।
বলবিজ্ঞানে সমাকলন এবং অন্তরকলনের উপযোগিতা
পদার্থবিদ্যায় বলের ধারণাকে কাজে লাগিয়ে, বল ও গতির অনেক চলরাশির ইন্টিগ্রেশনের মাধ্যমে বহুল নতুন ধারণার ব্যাখা ক্রা সম্ভব হয়েছে। উদাহরণস্বরূপ, সময়ের সাপেক্ষে বলের সমাকলন থেকে ঘাত বা ইম্পালস্‌ এই রাশিটি পাওয়া যায়;
এভাবেই, স্থানাঙ্ক বা সরনের সাপেক্ষে বলের সমাকলন করলে আমরা বলের দ্বারা সিদ্ধ কার্য‌ -এর পরিমাপ করতে পারি।:
যা গতিশক্তির পরিবর্তনের সমতুল্য।
শক্তি P হল কার্য‌ W -এর পরিবর্তনের হার dW/dt -এর সমতুল্য। যখন আবক্র পথে dt সময়ের ব্যবধানে বস্তুর সরনের পরিমাণ তখন,
এখানে হল গতিবেগ।
পরিমাপের একক
এস আই পদ্ধতিতে বল পরিমাপের একক নিউটন যা N দ্বারা চিহ্নিত করা হয় যা প্রতি বর্গাকারে এক মিটার হারে এক কেজি ভর ত্বরান্বিত করার জন্য প্রয়োজনীয় শক্তি অর্থাৎ
kg·m·s−2
সি জি এস পদ্ধতিতে এর একক হল ডাইন যা প্রতি সেকেন্ডে স্কোয়ারে এক সেন্টিমিটার দিয়ে এক গ্রাম ভর ত্বরান্বিত করার জন্য প্রয়োজনীয় শক্তি অর্থাৎ
। এক নিউটন হল ১০০০০০ ডাইনের -এর সমতুল্য।
তথ্যসূত্র
Neart
শাহী হাম্মাম
থাম্ব|250px|মূল গম্বুজের নিচের [[ফ্রেস্কোগুলো পুনরুদ্ধার ও সংরক্ষণ করা হয়েছে।]] শাহী হাম্মাম (উর্দু এবং ; "রাজকীয় স্নানাগার"), ওয়াজির খান হাম্মাম নামেও পরিচিত, হলো পাকিস্তানের লাহোর শহরে অবস্থিত একটি পারস্য শৈলীর হাম্মাম বা স্নানাগার। মোঘল সম্রাট শাহজাহানের আমলে ১৬৩৫ খ্রিষ্টাব্দে হাম্মামটি নির্মাণ করা হয়। মোঘল দরবারের প্রধান চিকিৎসক ইলমুদ্দিন আনসারী (ওয়াজির খান নামে অধিক পরিচিত) এটি নির্মাণ করান। ওয়াজির খান মসজিদের রক্ষণাবেক্ষণার্থে ওয়াকফ বা দাতব্য সম্পত্তি হিসেবে এই হাম্মামটি নির্মাণ করা হয়েছিল।
স্নানাগার হিসেবে আর ব্যবহৃত না করে সংরক্ষণের জন্য আগা খান সাংস্কৃতিক ট্রাস্ট ও প্রাচীরবেষ্টিত লাহোর নগর কর্তৃপক্ষ সম্মিলিতভাবে ২০১৩ থেকে ২০১৫ খ্রিষ্টাব্দের মধ্যে হাম্মামটির সংস্কার সাধন করে। নরওয়ে সরকার এই প্রকল্পের অধিকাংশ ব্যয় নির্বাহ করে। হাম্মামের সংস্কার ও সংরক্ষণের মাধ্যমে "পূর্বের বৈশিষ্ট্য" ফিরিয়ে আনায় ২০১৬ খ্রিষ্টাব্দে ইউনেস্কো প্রকল্পটিকে "অ্যাওয়ার্ড অব মেরিট" এ ভূষিত করে।
অবস্থান
শাহী হাম্মাম প্রাচীরবেষ্টিত লাহোরের মধ্যস্থলে দিল্লি দরোয়াজার পাশেই অবস্থিত। শাহী হাম্মাম হলো লাহোরের মোঘল আমলের সর্বশেষ অবশিষ্ট হাম্মাম বা স্নানাগার।
প্রেক্ষাপট
মোঘল আমলে পারস্য ধাঁচের হাম্মামখানার প্রচলন ঘটে। তবু পারস্যের মতো মোঘল সাম্রাজ্যে হাম্মাম রীতি তেমন জনপ্রিয়তা লাভ করে নি।
ইতিহাস
লাহোরের গভর্নর ইলমুদ্দিন আনসারি ওয়াজির খান মসজিদের ওয়াকফ সম্পত্তি হিসেবে শাহী হাম্মাম নির্মাণ করেন। অষ্টাদশ শতাব্দী নাগাদ মোঘলদের পতন ও সাম্রাজ্যের অবসানের সাথে শাহী হাম্মামের ব্যবহারও কমে যেতে থাকে। ব্রিটিশ সাম্রাজ্যের শুরু থেকে বিভিন্ন কাজে ভবনটি ব্যবহৃত হতে থাকে। প্রাথমিক বিদ্যালয়, ঔষধাগার, বিনোদন কেন্দ্র এমনকি স্থানীয় পৌর কর্তৃপক্ষের দপ্তর হিসেবেও ভবনটি ব্যবহৃত হয়। সেই সাথে ভবনের উত্তর, পশ্চিম ও দক্ষিণ প্রবেশদ্বারে দোকান নির্মাণ করা হয়।
২০১৫ খ্রিষ্টাব্দে সম্পূর্ণ হওয়া সংস্কার কাজের অংশ হিসেবে উৎখনন কাজের পর দেখা যায়, স্থাপনার উল্লেখযোগ্য অংশই ধ্বংস হয়ে গেছে। এর ফলে ১৮৬০ এর দশকে দিল্লি দরোয়াজার মতো পুনর্সংস্কার কাজের আরম্ভ হয়।
কাঠামো
থাম্ব|স্থাপনার কিছু দেয়ালে মোঘল আমলে [[ফ্রেস্কো দিয়ে সজ্জিত ছিল, যা এখনও অক্ষত আছে।]] হাম্মামের তিনটি অংশ রয়েছে: জামা খানা (পোশাক বদলের কক্ষ), নিম গরম (গরম পানির স্নান কক্ষ) ও গরম (উষ্ম স্নান কক্ষ)। নারী ও পুরুষদের জন্য হাম্মামে আলাদা স্নান কক্ষ, আলাদা অভ্যর্থনা কক্ষ এমনকি ছোট ইবাদতখানাও ছিল।
স্থাপত্য
পারস্য স্থাপত্যশৈলীর সাথে সামঞ্জস্য বিধানের জন্য স্নানাগারে পর্যাপ্ত সূর্যালোক প্রবেশের সুবিধা ছিল। স্থাপনার ছাদের ছিদ্রপথে কক্ষের অভ্যন্তরে আলো প্রবেশ করতো। এছাড়াও ছিদ্রপথে বায়ু প্রবাহও সচল থাকত। হাম্মামের অভ্যন্তরভাগের অধিকাংশই এবং বেশ কিছু মোঘল ফ্রেস্কো সংরক্ষণ করা হয়েছে। ভবনের সম্মুখভাগে স্বল্প সংখ্যক জানালা থাকায়, হাম্মামের বহির্দেয়ালে বাণিজ্যিক দোকান খোলার অনুমতি দেওয়া হয়েছিল।
সংরক্ষণ
থাম্ব|সদ্য সংস্কারকৃত হাম্মাম নরওয়ে সরকারের অর্থ সহায়তায় আগা খান সাংস্কৃতিক ট্রাস্ট হাম্মামটি সংস্কারকাজ শুরু করে। প্রত্ন স্থানটির সংরক্ষণ, ভবনের পূর্ব কাঠামো ফেরত আনা ও দেয়াল সজ্জার জন্য ব্যবহৃত মোঘল আমলের ফ্রেস্কোগুলো উদঘাটিত ও সংরক্ষণ করা হয়। ২০১৫ খ্রিষ্টাব্দে সংস্কার কাজ শেষ হয় এবং এর সাথে স্থানটির "নাটকীয়" পরিবর্তন ঘটে বলে মন্তব্য করা হয়।
২০১৬ খ্রিষ্টাব্দে ইউনেস্কো শাহী হাম্মামের সংস্কার প্রকল্পকে "উচ্চ মাত্রায় কারিগরি দক্ষতা" এবং "অলঙ্কৃত শাহী হাম্মামকে এর পূর্বের বিশিষ্টতা"য় ফিরিয়ে আনার জন্য "অ্যাওয়ার্ড অব মেরিট" এ ভূষিত করে।
উৎখনন কাজের মাধ্যমে হাম্মামের পানি উষ্মায়ন কাঠামো, নালা ও ভূগর্ভস্থ হাইপোকস্ট (পানি গরম করার জন্য ভূগর্ভস্থ কক্ষ) আবিষ্কার করা হয়েছে।
আব্দুল্লাহ ইবনে আবি আওফা
আব্দুল্লাহ ইবনে আবি আওফা (আরবী: عبد الله بن أبي أوفى) মুহাম্মাদের অন্যতম সাহাবী এবং একজন হাদিস বর্ণনাকারী ছিলেন।
বর্ণিত হাদিসসমূহ
১) আব্দুল্লাহ ইবনে আবি আউফা বর্ণিত:
এক ব্যক্তি বাজারে কিছু জিনিস প্রদর্শন করল এবং একটি মিথ্যা শপথ নিয়ে বলল যে তাদের জন্য এত বেশি পরিমানে দেওয়া হয়েছে যদিও তাদের সেই পরিমাণ প্রস্তাব করা হয়নি তারপরে নিম্নলিখিত ঐশ্বরিক আয়াতটি নাজিল হয়: -
"নিশ্চয়! যারা আল্লাহর নামে অঙ্গীকার করে ও তার কসম খেয়ে কিছুটা লাভ করে . . . তারা যন্ত্রণাদায়ক শাস্তি পাবে।"(৩:৭৭) ইবনে আবি আওফা যোগ করেন, "উপরে বর্ণিত ব্যক্তি হলেন একজন অবিশ্বাসী রিবা-ভক্ষক (অর্থাৎ সুদ গ্রহণকারী)।
২) আবদুল্লাহ ইবনে আবি আওফা:
"নবী বলেন: 'আল্লাহুম্মা তাহিরনি বিথ-থালজি ওয়াল-বরাদ ওয়াল-মা 'আল-বারিদ, আল্লাহুম্মা তাহিরনি মিন আদ-দুনুব কামা ইয়ুতাহার আথ-থাউব আল-আবায়াদ মিন অদ-দানাস (হে আল্লাহ, আমাকে বরফ, শিলাবৃষ্টি এবং ঠান্ডা পানি দিয়ে পবিত্র করুন, হে আল্লাহ, যেমন আমাকে সাদা পোশাক থেকে ময়লা পরিষ্কার করা হয় তেমনি পাপ থেকে আমাকে পবিত্র করুন।)."
অয়টিন
অয়টিন হল ইস্টার্ন হলস্টেইন কাউন্টির জেলা রাজধানী, এটি উত্তর জার্মান রাজ্য শ্লেসউইগ-হোলস্টেইনে অবস্থিত। ২০২০ সালের হিসাবে, শহরে প্রায় ১৭,০০০ জন বাসিন্দা ছিল।
ইতিহাস
অয়টিন (মূলত উটিন) নামটি স্লাভিক বংশোদ্ভূত। এর অর্থ পুরোপুরি পরিষ্কার নয়; এটি সম্ভবত ব্যক্তিগত নাম "Uta" থেকে উদ্ভূত হয়েছে। স্লাভিক ওবোট্রাইটস উপজাতি ৭ম/৮ম শতাব্দীতে পূর্ব হোলস্টেইনে বসতি স্থাপন করে এবং হ্রদে ফিজান্ট দ্বীপে একটি দুর্গ তৈরি করেছিল যা এখন গ্রোসার অয়টিনার সি নামে পরিচিত।
অয়টিনের মূল স্লাভোনিক বসতিটি দ্বাদশ শতাব্দীতে ডাচ বসতি স্থাপনকারীদের দ্বারা জনবহুল হয়েছিল। ১১৫৬ সালে অয়টিন একটি বাজারের শহরে পরিণত হয়। নাগরিক সুযোগ সুবিধাগুলো ১২৫৭ সালে দেওয়া হয়েছিল। এটি পরে লুবেকের প্রিন্স-বিশপ্রিকের আসনে পরিণত হয়েছিল, কারণ লুবেক নিজেই একটি সাম্রাজ্য মুক্ত শহর ছিল। ১৮০৩ সালে যখন বিশপ্রিককে ধর্মনিরপেক্ষ করা হয়েছিল, তখন অয়টিন ওল্ডেনবার্গের ডাচির অংশ হয়েছিলেন। ১৯৩৭ সালের গ্রেটার হামবুর্গ অ্যাক্টের ফলস্বরূপ, অয়টিন ফ্রি স্টেট অফ ওল্ডেনবার্গ থেকে প্রুশিয়ান প্রদেশ শ্লেসউইগ-হোলস্টেইনে চলে যান। দ্বিতীয় বিশ্বযুদ্ধের পর, এটি স্লেসউইগ- হলস্টেইনের আধুনিক বুন্দেসল্যান্ডের অংশ হয়ে ওঠে।
সংস্কৃতি
অয়টিন হল সুরকার কার্ল মারিয়া ফন ওয়েবারের জন্মস্থান। তাকে সম্মান জানাতে, একটি ওপেন-এয়ার থিয়েটার ( Freilichtbühne ) ১৯৫১ সালে অয়টিন ক্যাসেলের পার্কে নির্মিত হয়েছিল। এই অপেরার অনুষ্ঠান হয় জুলাই আগস্ট মাসে
অয়টিন অপেরা গ্রীষ্ম উৎসবের সমনে জুলাই এবং আগস্টে অপেহয় ( Eutiner Festspiele ) এই ওপেন-এয়া।র ভেন্যুটির বসার ক্ষমতা প্রায় ২০০০ জন। উৎসবে অয়টিনের সঙ্গীত ছাত্রদের পাশাপাশি অয়টিনের যমজ শহর লরেন্স, কানসাস, মার্কিন যুক্তরাষ্ট্রের কানসাস বিশ্ববিদ্যালয়ের ছাত্ররাও অংশগ্রহণ করে।
অয়টিন গ্রীষ্মের শুরুতে একটি বার্ষিক ব্লুজ ফেস্টিভ্যাল ( ব্লুসফেস্ট অয়টিন ) আয়োজন করে। স্থানীয় সঙ্গীতজ্ঞ, সেইসাথে সারা বিশ্বের ব্লুজ শিল্পীরা, এই তিন দিনের আউটডোর ব্লুজ উৎসবে গান গাইতে আসেন, যা শহরের কেন্দ্রস্থলে বাজারে হয়। যেহেতু স্পনসরিং, পাবলিক ফান্ডিং এবং স্বেচ্ছাসেবক সাহায্যকারীদের চাঁদা তুলে অনুষ্ঠান করা হয়, তাই প্রবেশ অবাধ।
ভূগোল এবং অর্থনীতি
অয়টিন হলস্টেইনিশে শোয়েজের বেশ কয়েকটি হ্রদ দ্বারা বেষ্টিত, যার মধ্যে গ্রোসার অয়টিনার সি, ক্লেইনার অয়টিনার সি, কেলারসি এবং ইউক্লেসি রয়েছে । অনেক হ্রদই বনে ঘেরা। এই হ্রদের মধ্যে বোটিং, ক্যানোয়িং, রোয়িং, সাঁতার কাটা এবং মাছ ধরা বেশ জনপ্রিয় ।
শ্লেসউইগ-হোলস্টেইন, বিশেষ করে অয়টিন, তার অসংখ্য রেপসিড ক্ষেত্রগুলির জন্য পরিচিত, যা জৈব জ্বালানী উৎপাদনের জন্য ব্যবহৃত হয়। এই গ্রামীণ অঞ্চলে উইন্ড টারবাইনও একটি সাধারণ দৃশ্য।
ঐতিহাসিক ভবন
মূল ভবনটি কার্ল ফ্রেডরিখ ট্রাহন ১৮৫০ সালে সম্পূর্ণরূপে কার্যকরী বায়ুকল হিসাবে নির্মাণ করেছিলেন, ডাই আলতে মুহলে (পুরানো মিল)। তবে এখন এটি একটি বার এবং রেস্টুরেন্ট হিসাবে কাজ করে।
অন্যান্য যারা অয়টিনে কাজ করেছে
থাম্ব|161x161পিক্সেল| ফ্রেডরিখ হেনরিক জ্যাকোবি ১৮০১
যমজ শহর - ভগিনী শহর
অয়টিন এর সাথে যমজ:
ভাষা
স্ট্যান্ডার্ড জার্মান ( Hochdeutsch ) ছাড়াও নিম্ন জার্মান ( Plattdeutsch ) সর্বাধিক প্রচলিত ভাষা অয়টিনে। নাগরিকদের মধ্যে একটি সাধারণ অভিবাদন হল " মইন ", যার উত্তরে কেউ "মইন মইন" বলে।
তথ্যসূত্র
<references group="" responsive="1">
বিজয় চন্দ্র বর্মন
বিজয় চন্দ্র বর্মন হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ষোড়শ লোকসভায় জলপাইগুড়ি লোকসভা কেন্দ্রের লোকসভা সদস্য হিসেবে দায়িত্ব পালন করেছেন। ২০১৯ সালের ভারতের লোকসভা নির্বাচনে তাকে পুনরায় জলপাইগুড়ি বিধানসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি জয়ন্ত কুমার রায়ের নিকট পরাজিত হন।
ময়মনসিংহ-২২
ময়মনসিংহ-২২ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।
ইতিহাস
ময়মনসিংহ-২২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
আমেটি ইউনাইটেড ফুটবল ক্লাব
আমেটি ইউনাইটেড ফুটবল ক্লাব একটি ভারতীয় ফুটবল দল। হরিয়ানার এই দলটি বর্তমানে ভারতীয় ফুটবলের দ্বিতীয় সর্বোচ্চ স্তর আই-লিগ দ্বিতীয় ডিভিশনে খেলছে। আমেটি এডুকেশন গ্রুপ এই দলটির প্রধান পৃষ্ঠপোষক। ২০০৫ সালে গঠিত, ক্লাবটি সর্বদা পেশাদার ছিল এবং ২০১২ সাল থেকে প্রতি বছর আই লিগ ২য় বিভাগ প্রতিযোগিতায় অংশ নিয়েছে।
আবু বাসীর
আবু বাসীর (আরবি: ابو بسير), যিনি উতবা ইবনে বাসীদ নামে পরিচিত, তিনি ছিলেন ইসলামের নবী মুহাম্মদের সমসাময়িক।
ইসলামের প্রাথমিক কাল
তিনি হুদায়বিয়ার সন্ধির পরে মদীনার মুসলমানদের নিকট আশ্রয় নিতে মক্কা থেকে পালিয়ে এসেছিলেন, তবে এই চুক্তির শর্তানুসারে তাকে গ্রহণ করা হয়নি এবং তাকে ফিরে যেতে বলা হয়েছিল। কুরাইশদের দু'জন লোক আবু বাসীরের পিছনে পিছনে এসেছিল তারা তাকে ধরে আনে এবং তাদের উটের সাথে বেঁধে তাকে মক্কায় ফিরিয়ে নিয়ে যায়। তবে আবু বাসীর বাধন থেকে পালিয়ে যেতে সক্ষম হন।
মার্সেই
মার্সেই (Marseille; ) পশ্চিম ইউরোপের রাষ্ট্র ফ্রান্সের ২য় বৃহত্তম শহর (জনসংখ্যার বিচারে)। একই সাথে এটি ফ্রান্সের ঐতিহাসিক প্রোভঁস প্রদেশের বৃহত্তম শহর। প্রশাসনিকভাবে এটি ফ্রান্সের প্রোভঁস-আল্প-কোত-দাজুর নামক রেজিওঁ বা প্রশাসনিক বিভাগের বুশ-দু-রোন নামক দেপার্তমঁ বা জেলার রাজধানী শহর। শহরটি ফ্রান্সের দক্ষিণ উপকূলে ভূমধ্যসাগরের তীরে অবস্থিত। এর জনসংখ্যা প্রায় ৯ লক্ষ এবং আয়তন । আয়তনের বিচারে মার্সেই শহর প্যারিস ও লিয়োঁর পরে ফ্রান্সের তৃতীয় বৃহত্তম মহানগর এলাকা।
প্রাচীন যুগে গ্রিক নাবিক-বণিকেরা এই শহরটি প্রতিষ্ঠা করে। তখন এর নাম ছিল "মাসালিয়া" (Μασσαλία ) মার্সেই বর্তমানে ফ্রান্সের বৃহত্তম সমুদ্র বন্দর।
ইরানে খবরের কাগজের তালিকা
থাম্ব|সংবাদপত্র, তেহরান, ২০১১ প্রথম ইরানি সংবাদপত্র 19 শতকের মাঝামাঝি সময়ে প্রকাশিত হয় নাসির আল দীন শাহের শাসনামলে । আরো বিশেষভাবে, ইরানের প্রথম সংবাদপত্র, কাগজ  (সংবাদপত্র), দ্বারা সরকারের জন্য চালু করা হয় মির্জা সালেহ সিরাজি 1837. মধ্যে দ্বারা 1907 (যুগ ফার্সি সাংবিধানিক বিপ্লবের ), সেখানে ছিল 90 ইরানে ছড়িয়ে সংবাদপত্র।
১৯৫২ সালে মোহাম্মদ মুসাদ্দিকের সরকারের অধীনে পঁচিশটি দৈনিকসহ ৩০০ সংবাদপত্র ছিল। ১৯৭৯ বিপ্লবের সময় সংবাদপত্রের সংখ্যা ছিল ১০০, যার মধ্যে তেইশটি দৈনিক ছিল।
ইরানের সংবাদপত্র
নিচে ইরানে প্রকাশিত সংবাদপত্রের একটি তালিকা দেওয়া হল।
বেহদ ২
বেহদ ২ হচ্ছে একটি ভারতীয় রোম্যান্স, থ্রিলার টেলিভিশন ধারাবাহিক, যেটি সনি এন্টারটেইনমেন্ট টেলিভিশনে ২০১৯ সালের ২রা ডিসেম্বর তারিখ হতে প্রচারিত হচ্ছে। এতে অভিনয় করছেন জেনিফার উইঙ্গেট, আশীষ চৌধুরী এবং শিবিন নারঙ্গ।
উন্নয়ন
বেহদ ২ হচ্ছে জনপ্রিয় ধারাবাহিক বেহদের দ্বিতীয় কিস্তি। এই ধারাবাহিকের প্রথম প্রচারণামূলক ভিডিও ২০১৯ সালের ১লা ডিসেম্বর তারিখে প্রকাশ করা হয়েছিল; উক্ত ভিডিও-এ জানানো হয় যে, পূর্বের কিস্তির মতো জেনিফার উইগেটকেই মায়া জয়সিংয়ের চরিত্রে দেখা যাবে।
সঞ্জয় দত্ত
১৯৯৩ সালের এপ্রিলে দত্তকে সন্ত্রাসী ও সংহতি নাশমূলক কর্মকাণ্ডের জন্য গ্রেফতার করা হয়। তার উপর আনা চার্জ মওকুফ হলেও তাকে বেআইনি অস্ত্র রাখার জন্য দোষী সাব্যস্ত করা হয়। সাজা ভোগকালীন ভাল ব্যবহার ও আচরণের জন্য ২০১৬ সালের ২৫ ফেব্রুয়ারি তাকে জেল থেকে মুক্তি দেওয়া হয়।
প্রারম্ভিক জীবন
সঞ্জয় এর পিতামাতা হচ্ছেন প্রয়াত হিন্দি চলচ্চিত্র অভিনেতা-অভিনেত্রী সুনীল দত্ত এবং নার্গিস, যারা দুজনেই বলিউড চিত্র জগতে সুপরিচিত ছিলেন। সঞ্জয় একজন ধার্মিক মানুষ, হিন্দু ধর্মের প্রতি তার প্রগাঢ় আস্থা ও বিশ্বাস রয়েছে। তার মা নার্গিস ১৯৮১ সালে মারা যান, এই ১৯৮১ সালে সঞ্জয় অভিনীত প্রথম চলচ্চিত্র রকি মুক্তি পায়, চলচ্চিত্রটি মুক্তি পাবার আগেই নার্গিস মারা যান, অনেকে মনে করেন মা নার্গিসের মৃত্যুর শোকেই সঞ্জয় মাদকাসক্ত হয়ে পড়েছিলেন। শিশুশিল্পী হিসেবে সঞ্জয় ১৯৭২ সালের চলচ্চিত্র 'রেশমা অউর শেরা'তে অভিনয় করেছিলেন, চলচ্চিত্রটিতে তার বাবা সুনীল দত্ত ছিলেন, সঞ্জয়কে চলচ্চিত্রটিতে কিছুক্ষণের জন্য বাচ্চা কাওয়ালি গায়ক হিসেবে দেখানো হয়।
প্রারম্ভিক কর্মজীবন ও মাদকাসক্তি
১৯৮১ সালে রকি দিয়ে সঞ্জয় দত্তের বলিউড চলচ্চিত্রে অভিষেক হয়। এতে তার বিপরীতে অভিনয় করেছিলেন টিনা মুনিম। তার পিতা সুনীল দত্ত পরিচালিত চলচ্চিত্রটি বক্স অফিসে হিট তকমা লাভ করেন। ১৯৮২ সালে তিনি সে বছরের সবচেয়ে ব্যবসাসফল চলচ্চিত্র বিধাতা ও ১৯৮৩ সালে সুপারহিট ম্যাঁ আওয়ারা হুঁ চলচ্চিত্রে অভিনয় করেন। ১৯৮৫ সালে প্রায় তিন বছর পর তিনি জান কি বাজি (১৯৮৫) ছবিতে কাজ করেন। এটি তার মাদক গ্রহণকালীন পর্যায় পরবর্তী প্রথম চলচ্চিত্র। ব্যক্তিগত সমস্যা ও মাদকাসক্তি নিরাময়ের জন্য মার্কিন যুক্তরাষ্ট্রে যাওয়ার পূর্বে তার অভিনীত ও মুক্তিপ্রাপ্ত কয়েকটি চলচ্চিত্র বক্স অফিসে ফ্লপ হয় এবং তিনি পুনরায় চলচ্চিত্রে ফিরে আসতে নারাজ ছিলেন।
ব্যক্তিগত জীবন এবং মিডিয়ার ভাবমূর্তি
thumb|240px|right|২০১১ সালে পত্নী মান্যতার সঙ্গে সঞ্জয় ১৯৮০-এর দশকের শুরুতে তিনি তার প্রথম চলচ্চিত্রের সহশিল্পী টিনা মুনিমের সাথে সম্পর্ক গড়েন। তাদের সম্পর্কের সমাপ্তির পর তিনি ১৯৮৭ সালে অভিনেত্রী ঋচা শর্মাকে বিয়ে করেন। ঋচা ১৯৯৬ সালে মস্তিকের টিউমারে আক্রান্ত হয়ে মারা যান। ১৯৮৮ সালে তাদের কন্যা ত্রিশলা জন্মগ্রহণ করে। ঋচা মারা যাবার পর সঞ্জয় ত্রিশলাকে নিজের কাছে রাখতে চেয়েছিলেন, কিন্তু তিনি ঋচার মা-বাবার কাছে আইনি লড়াইয়ে হেরে যান। ত্রিশলা এখন তার নানা-নানীর সাথে মার্কিন যুক্তরাষ্ট্রে বসবাস করছে। সঞ্জয় ১৯৯৮ সালের ফেব্রুয়ারি মাসে বিমানবালা থেকে মডেল হওয়া রিয়া পিল্লাইকে বিয়ে করেন। ২০০৫ সালে তাদের মধ্যে বিচ্ছেদ হয়ে যায় এবং ২০০৮ সালে তা বিবাহবিচ্ছেদে রূপ নেয়। এরপর সঞ্জয় ২০০৮ সালে গোয়াতে গোপন এক অনুষ্ঠানে মান্যতা দত্তের (দিলনেওয়াজ শেখ) সাথে বিবাহ বন্ধনে আবদ্ধ হন। বিয়ের আগে তারা দুই বছর প্রেম করেছিলেন। ২০১০ সালের ২১ অক্টোবর তারিখে সঞ্জয় আর মান্যতা জমজ ছেলেমেয়ের পিতামাতা হন।
বোম্বে বোমা হামলার সাথে সম্পৃক্ততা
১৯৯৩ সালে মুম্বই শহরে ধারাবাহিক বোমা হামলা হয়। গুজব উঠেছিল বলিউডের যারা এই হামলার সাথে সম্পৃক্ত ছিলেন সঞ্জয় দত্ত তাদের একজন। প্রমাণ মিলে যে দত্ত মুম্বই বোমা হামলার সাথে জড়িত আবু সালেম ও রিয়াজ সিদ্দিকীর কাছ থেকে অবৈধ অস্ত্র এনে তার বাড়িতে রাখেন। অভিযোগ ওঠে এই অস্ত্রগুলো সন্ত্রাসীদের বড় অস্ত্র হস্তান্তরের সাথে জড়িত ছিল। দত্ত তার স্বীকারোক্তিতে বলেন তিনি তার সনম চলচ্চিত্রের প্রযোজকের নিকট থেকে তার নিজের পরিবারের নিরাপত্তার জন্য একটি একে-৫৬ রেখেছিলেন।
১৯৯৩ সালের এপ্রিলে সন্ত্রাসী ও সংহতি নাশমূলক কর্মকাণ্ড (সংরক্ষণ) আইনের অধীনে তাকে গ্রেফতার করা হয়। ১৯৯৩ সালের ৫ই মে ভারতের সুপ্রিম কোর্ট তার জামিন মঞ্জুর করে, কিন্তু ১৯৯৪ সালের ৪ঠা জুলাই তার জামিন বাতিল করা হয় এবং তাকে পুনরায় গ্রেফতার করা হয়। ১৯৯৫ সালের ১৬ই অক্টোবর তিনি জামিনে ছাড়া পান।
স্বাস্থ্য সমস্যা
২০২০ সালের আগস্টে সঞ্জয়ের ফুসফুসে তৃতীয় ধাপের ক্যান্সার ধরা পড়ে। তিনি মুম্বইতে তার চিকিৎসা করান এবং এখন তিনি ফুসফুসের ক্যান্সার থেকে সেরে উঠেছেন।
চলচ্চিত্রের তালিকা
thumb|ব্লকবাস্টার ট্রেড ম্যাগাজিন লঞ্চে সঞ্জয় দত্ত।
দ্রাব্যতা
right|thumb|350px|বিভিন্ন তাপমাত্রায় কয়েক রকমের লবণের দ্রাব্যতা দ্রাব্যতা পদার্থের একটি ভৌত ধর্ম। কোন নির্দিষ্ট তাপমাত্রায় নির্দিষ্ট পরিমাণ দ্রাবককে সম্পৃক্ত দ্রবণে পরিণত করতে যে পরিমাণ দ্রব দ্রবীভূত করতে হয় তাকেই ঐ তাপমাত্রায় ঐ দ্রবের দ্রাব্যতা বলে। কোন পদার্থের দ্রাব্যতা প্রকৃতপক্ষে ব্যবহৃত দ্রাবক, তাপমাত্রা ও চাপের উপর নির্ভর করে। তাপমাত্রার মত চাপও দ্রবণকে প্রভাবিত করে, সেটা তরল হোক বা বায়বীয়ই হোক। তাই দ্রাব্যতার সংজ্ঞা দেওয়ার সময় একটি নির্দিষ্ট তাপমাত্রা ও চাপ উল্লেখ করা হয়। দ্রাব্যতা প্রকাশ করা হয় ঘনমাত্রা প্রকাশের বিভিন্ন একক (মোলারিটি, মোলালিটি, নরমালিটি ইত্যাদি) দ্বারা। কারণ দ্রাব্যতা মূলত কোন দ্রবণে দ্রবের সর্বোচ্চ ঘনমাত্রাকেই প্রকাশ করে । দ্রাব্যতা একটি আনুপাতিক রাশি। এর কোন একক নেই। যেমনঃ ৩৫° সে. তাপমাত্রায় KNO3 এর দ্রাব্যতা হল 60 তাহলে বোঝা যাবে যে ঐ তাপমাত্রায় 100g পানিতে সর্বাধিক 60g KNO3 দ্রবীভূত হয়ে দ্রবণ উৎপন্ন করবে ।
দ্রাব্যতার নির্ভরশীলতা
দ্রাব্যতা ৪টি বিষয়ের উপর নির্ভরশীল:
১. দ্রবের প্রকৃতি
২. দ্রাবকের প্রকৃতি
সিকিম জনতা পার্টি
সিকিম জনতা পার্টি সিকিমের একটি রাজনৈতিক দল ছিল। ১৯৬৯ সালের ১৮ ডিসেম্বর লাল বাহাদুর বাসনেট দ্বারা প্রতিষ্ঠিত গ্যাংটকে দলটি প্রতিষ্ঠিত হয়েছিল। সিকিম জাতীয় কংগ্রেসে বিভক্তির পর দলটি গঠিত হয়েছিল। বাসনেট একজন সুপরিচিত সাংবাদিক এবং সিকিম জাতীয় কংগ্রেসের প্রাক্তন সাধারণ সম্পাদক ছিলেন যিনি দলের সভাপতি হিসেবে দায়িত্ব পালন করেছেন।   দলের সাধারণ সম্পাদক ছিলেন কে.সি. প্রধান।
দ্রাব্যতা
দ্রাব্যতার নির্ভরশীলতা
৩. চাপ
৪. তাপমাত্রা
সিকিম জনতা পার্টি
দলটিতে মূলত নেপালি সম্প্রদায়ের সমর্থন ছিল। দলটি দুর্বল সংগঠন এবং আর্থিক সহায়তার অভাবে ভুগছে। দলটি ১৯৭০ সালের চতুর্থ সাধারণ নির্বাচনে চারটি আসনে প্রতিদ্বন্দ্বিতা করে। বাসনেট নিজে নির্বাচনে দুটি আসনে প্রতিদ্বন্দ্বিতা করেছিলেন। অন্যান্য বিরোধী দলগুলির তুলনায় সিকিম জনতা পার্টি আরও উগ্র ভঙ্গি নিয়েছে। নির্বাচনী প্রচারণার সময় দলটি ১৯৫০ সালের ভারত-সিকিম শান্তি চুক্তির সংশোধনের আহ্বান জানায়, সিকিমের জন্য বৃহত্তর স্বায়ত্তশাসনের আহ্বান জানায় (সিকিম জাতীয় কংগ্রেস এবং সিকিম রাজ্য কংগ্রেসের সাথে ভাগ করা অবস্থান)। দলটি ১৯৫০ সালের চুক্তিকে 'সিকিমের প্রতি অপবাদ' বলে নিন্দা করেছে।
দ্রাব্যতা
দ্রাব্যতার উপর চাপের প্রভাব
তরল দ্রাবকে গ্যাসীয় দ্রাব দ্রবীভূত হওয়ার ক্ষেত্রে চাপের প্রভাব পরিলক্ষিত হয় । বিজ্ঞানী হেনরীর সূত্রানুসারে স্থির তাপমাত্রায় নির্দিষ্ট আয়তনের কোন তরল পদার্থে কোন গ্যাসের দ্রাব্যতা এর উপর প্রযুক্ত চাপের সমানুপাতিক । অর্থাৎ চাপ যত গুণ বৃদ্ধি/হ্রাস করা হবে ঐ দ্রাবকে ঐ দ্রাবের দ্রাব্যতা ঠিক তত গুণই বৃদ্ধি/হ্রাস পাবে। তবে এ ক্ষেত্রে গ্যাস ও তরল এর মধ্যে কোন রাসায়নিক বিক্রিয়া ঘটেনা। উদাহরণস্বরূপ তরল পানীয় বা সোডা ওয়াটারের বোতলেে উচ্চচাপে CO2 গ্যাস দ্রবীভূত থাকে। বোতলের মুখ খোলার সাথে সাথে বোতলের ভিতরের চাপ কমে যায় এবং অতিরিক্ত CO2 গ্যাস বুদবুদ আাকারে বেরিয়ে আসে। চাপ হ্রাসের সাথে সাথে CO2 এর দ্রাব্যতার হ্রাস ঘটে- তাই এমনটি হয়।
সিকিম জনতা পার্টি
সিকিম জনতা পার্টির কর্ম লামা সংঘ আসনে প্রতিদ্বন্দ্বিতা করেছিলেন, ৪৬ ভোট (১০.৩১%) পেয়ে দ্বিতীয় স্থানে ছিলেন।
দ্রাব্যতা
দ্রাব্যতার উপর চাপের প্রভাব
এটিকে নিম্নলিখিত ভাবে প্রকাশ করা হয়: where k_{\rm H} হল হেনরির ধ্রুবক, যা তাপমাত্রার ওপর নির্ভরশীল। (যেমন, ৭৬৯.২ L·atm/mol অক্সিজেন (O2) জলে, ২৯৮ K), p হল আংশিক চাপ, ও c হল দ্রবীভূত গ্যাসের গাঢ়ত্ব (mol/L এককে)।
সিকিম জনতা পার্টি
নির্বাচনের পর যেখানে দল কোনো আসনে জয়ী হতে ব্যর্থ হয়, বাসনেট দলের সভাপতিত্ব থেকে পদত্যাগ করেন এবং দলত্যাগ করেন। দলের আরেক প্রধান নেতা বিবি গুরুংও তার সদস্যপদ ত্যাগ করেছেন। এসব বিদায়ের পর দলের প্রধান নেতা হন কে.সি. প্রধান।
দ্রাব্যতা
দ্রাব্যতার উপর তাপমাত্রার প্রভাব
সাধারণত তাপমাত্রা বৃদ্ধিতে দ্রবের দ্রাব্যতা বৃদ্ধি পায়। ব্যতিক্রম NaOH; এর ক্ষেত্রে তাপমাত্রা বৃদ্ধি করলে দ্রবের দ্রাব্যতা হ্রাস পায়। তাপমাত্রা বৃদ্ধিতে দ্রাব্যতার ক্ষেত্রে নিম্নলিখিত পর্যবেক্ষণ পরিলক্ষিত হয়।
১। KNO3, NaNO3, KCl, Pb(NO3)2, K2CO3 প্রভৃতি দ্রবের ক্ষেত্রে তাপমাত্রা বৃদ্ধির সাথে সাথে দ্রাব্যতা বৃদ্ধি পায়। তবে KNO3 এর দ্রাব্যতা বৃদ্ধির হার অন্যসব দ্রব অপেক্ষা বেশি ।
সিকিম জনতা পার্টি
১৫ আগস্ট, ১৯৭২ সালে এসজেপি সিকিম রাজ্য কংগ্রেসের সাথে দুটি দলকে একীভূত করার জন্য একটি চুক্তিতে পৌঁছেছিল। ২৬ অক্টোবর, ১৯৭২-এ সিকিম জনতা কংগ্রেস গঠনের মাধ্যমে একীভূতকরণ সম্পন্ন হয়।
দ্রাব্যতা
দ্রাব্যতার উপর তাপমাত্রার প্রভাব
২। NaCl এর ক্ষেত্রে দ্রাব্যতার উপর তাপমাত্রার তেমন কোনো প্রভাব নেই ।
আয়নিক গুণফল
কোনো নির্দিষ্ট দ্রবণে উপস্থিত আয়নসমূহের ঘাতসমূহের ঘনমাত্রার গুণফলকে আয়নিক গুণফল Kip বলে। আয়নিক গুণফল এর একক নেই। এক্ষেত্রে তাপমাত্রা ভূমিকা রাখতে পারে না। কারণ দ্রবণে উপস্থিত সম্পূর্ণ লবণকে এখানে বিবেচনা করা হয়। লবণটির কতো অংশ দ্রবীভূত আছে আর কতোটুকু অধঃক্ষেপ অবস্থায় তা ভূমিকা রাখে না(অতিপৃক্ত দ্রবণ)। অথবা আরোও কতটুকু লবণ দ্রবীভূত করা যাবে তাও ভূমিকা রাখে না Kip এর মানে। শুধুমাত্র উপস্থিত লবণটুকুই বিবেচ্য।
দ্রাব্যতা গুণফল
নির্দিষ্ট তাপমাত্রায় কোনো স্বল্প দ্রবণীয় লবণের দ্রবণে তার উপাদান আয়নসমুহের ঘাত সহ ঘনমাত্রার সর্বোচ্চ গুণফলককে লবণটির দ্রাব্যতা গুণফল বলে।এটি একটি ধ্রুবক।এর কোন একক নেই একে Ksp দ্বারা প্রকাশ করা হয়। Ksp হলো কোনাে দ্রবণে একটি নির্দিষ্ট তাপমাত্রায় দ্রবীভূত হতে পারে এমন পরিমাণ লবণের আয়নসমূহের ঘাত সহ ঘনমাত্রার গুণফল।
নিকোলাস দোমিঙ্গেস
দোমিঙ্গেস ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১১ ম্যাচে ১টি গোল করেছেন।
আন্তর্জাতিক ফুটবল
২০১৯ সালের ৫ই সেপ্টেম্বর তারিখে, ২১ বছর, ২ মাস ও ৮ দিন বয়সে, ডান পায়ে ফুটবল খেলায় পারদর্শী দোমিঙ্গেস চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৬৭তম মিনিটে মধ্যমাঠের খেলোয়াড় রোদ্রিগো দে পোলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ০–০ গোলে ড্র হয়েছিল। আর্জেন্টিনার হয়ে অভিষেকের বছরে দোমিঙ্গেস সর্বমোট ৫ ম্যাচে ১টি গোল করেছেন।
মোহাম্মদ আলতাফ হোসেন খান
'''মো. আলতাফ হোসেন খান''' (জন্ম: অজানা - মৃত্যু: ১৯৮০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মো. আলতাফ হোসেন খানের পৈতৃক বাড়ি ঝালকাঠি জেলার নলছিটি উপজেলার বোয়ালিয়া গ্রামে। তার বাবার নাম সুলতান খান এবং মায়ের নাম ফাতেমা বেগম। তার স্ত্রীর নাম সরবানু বেগম। তাদের এক ছেলে ও এক মেয়ে।
কর্মজীবন
মো. আলতাফ হোসেন চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টের আলফা (এ) কোম্পানিতে। রেজিমেন্টর অবস্থান ছিল সৈয়দপুর সেনানিবাসে। মার্চ মাসে সম্ভাব্য ভারতীয় আগ্রাসনের কথা বলে তাদের সেনানিবাসের বাইরে মোতায়েন করা হয়। তিনি দিনাজপুর জেলার পার্বতীপুরে মোতায়েন ছিলেন। তাদের কোম্পানির অধিনায়ক ছিলেন অবাঙালি। মুক্তিযুদ্ধ শুরু হলে তিনি তার কোম্পানির সিনিয়র জেসিওর নেতৃত্বে ঝাঁপিয়ে পড়েন যুদ্ধে। পার্বতীপুরসহ বিভিন্ন স্থানে পাকিস্তান সেনাবাহিনীর বিরুদ্ধে মুখোমুখি যুদ্ধ করেন। পার্বতীপুরে পাকিস্তান সেনাবাহিনীকে তারা প্রথমে অ্যাম্বুশ করেন। এরপর কয়েক ঘণ্টা সম্মুখযুদ্ধ হয়। তাদের আক্রমণে পাকিস্তান সেনাবাহিনীর ব্যাপক ক্ষয়ক্ষতি হয়। প্রতিরোধযুদ্ধ শেষে ভারতে যান।
মুক্তিযুদ্ধে ভূমিকা
১৯৭১ সালের আগস্ট মাসের মাঝামাঝি। কুড়িগ্রাম জেলার অন্তর্গত ব্রহ্মপুত্র নদের পশ্চিম তীরে চিলমারী। চিলমারীর অপর প্রান্তে রৌমারী। ১৯৭১ সালে রৌমারী ছিল মুক্ত এলাকা। রৌমারী থেকে মুক্তিযোদ্ধারা চিলমারী হয়ে বাংলাদেশের উত্তরাঞ্চলের বিভিন্ন স্থানে চলাচল করত। ভৌগোলিক অবস্থানগত কারণে চিলমারীর গুরুত্ব ছিল অপরিসীম। এ এলাকায় সার্বক্ষণিক নজর রাখার জন্য পাকিস্তান সেনাবাহিনী তখন চিলমারীতে শক্ত এক প্রতিরক্ষা তৈরি করে। রাতের অন্ধকারে মো. আলতাফ হোসেন খানসহ মুক্তিযোদ্ধারা নিঃশব্দে বিভিন্ন স্থানে অবস্থান নেন। তাদের অবস্থানের অদূরে ছিল পাকিস্তান সেনাবাহিনীর প্রতিরক্ষা। তারা কয়েকটি দল ও উপদলে বিভক্ত ছিলেন। একটি উপদলের নেতৃত্বে ছিলেন তিনি। নির্ধারিত সময়ে মো. আলতাফ হোসেন খান নিজ দলের সহযোদ্ধাদের নিয়ে ঝাঁপিয়ে পড়েন পাকিস্তান সেনাবাহিনীর ওপর। একযোগে গর্জে ওঠে তাদের সবার অস্ত্র। পাকিস্তানিদের দিক থেকেও একই সময়ে পাল্টা গোলাগুলি শুরু হয়। তুমুল যুদ্ধ শুরু হয়ে যায়। মুহূর্তে ঘটে প্রলয় কাণ্ড। গোলাগুলি আর আগুনের শিখায় চারদিক আকাশ রক্তিম হয়ে পড়ে। শেষ রাত থেকে সারা দিন যুদ্ধ হয়। পরদিনও। কয়েক দিন একটানা যুদ্ধ অব্যাহত থাকে। কয়েক দিন ধরে চলা এ যুদ্ধে পাকিস্তানিদের ব্যাপক ক্ষয়ক্ষতি হয়। তারা পর্যুদস্ত হয়ে পড়ে। প্রায় ১০০ জন পাকিস্তানি সেনা, ইপিসিএএফ এবং তাদের স্থানীয় সহযোগী বাঙালি-অবাঙালি পুলিশ ও রাজাকার নিহত হয়। এ যুদ্ধে মো. আলতাফ হোসেন খান দলনেতা হিসেবে যথেষ্ট সাহস ও বীরত্ব প্রদর্শন করেন। তার দুঃসাহসিকতায় সহযোদ্ধারা অনুপ্রাণিত হন। তারাও পাকিস্তানিদের ব্যাপক ক্ষয়ক্ষতি করতে সক্ষম হন। তাদের দুঃসাহসিক আক্রমণে পাকিস্তানিদের প্রতিরক্ষা ভেঙে পড়ে। তাদের অস্ত্রের গুলিতে বেশ কয়েকজন পাকিস্তানি সেনা, ইপিসিএএফ ও রাজাকার নিহত হয়। প্রতিরক্ষায় নিয়োজিত ছিল ৩২ বালুচ রেজিমেন্ট, ইপিসিএএফ, রাজাকার ও পুলিশ। সব মিলে এক ব্যাটালিয়ন শক্তি। তাদের মূল অবস্থানগুলো ছিল হাইস্কুল, রেলস্টেশন ও ওয়াপদা অফিসে।
ভেনেজুয়েলায় বৌদ্ধধর্ম
ভেনিজুয়েলায় বৌদ্ধধর্ম ৫২০০০ জনের বেশি (জনসংখ্যার প্রায় ০.২%) দ্বারা চর্চা করা হয়। বৌদ্ধ সম্প্রদায় প্রধানত চীনা, জাপানি এবং কোরিয়ানদের দ্বারা গঠিত।
বেশিরভাগই মহাযান ঐতিহ্যের সাথে পরিচিত, যা তাদের অভিবাসী দেশগুলির ধর্মীয় ঐতিহ্যকে প্রতিফলিত করে।
যাইহোক, ৯০-এর দশকের মাঝামাঝি কেউন-শেন গবা ( né Ezequiel Hernandez Urdaneta), জিগমে রিনজেনের সাথে মিলে শাম্ভলা প্রশিক্ষণ পদ্ধতি ব্যবহার করে একটি ধ্যান কেন্দ্র প্রতিষ্ঠা করেন।কারাকাস, মারাকাই, মেরিডা, পুয়ের্তো ওর্দাজ, সান ফেলিপ এবং ভ্যালেন্সিয়াতে বৌদ্ধ কেন্দ্র রয়েছে।
ময়মনসিংহ-২৩
ইতিহাস
ময়মনসিংহ-২৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
স্নেহাল প্রধান
স্নেহাল প্রধান (জন্মঃ ১৮ মার্চ ১৯৮৬ পুনে) হলেন একজন ভারতীয় প্রমিলা ক্রিকেটার যিনি ডানহাতি মিডল অর্ডার ব্যাটিং এবং ডান-হাতি বোলার হিসেবে খেলে থাকেন। স্নেহাল মূলত একজন ডানহাতি মিডিয়াম ফাস্ট বোলার হিসেবে পরিচিত।
খেলোয়াড়ী জীবন
স্নেহাল ২০০৮ সালের ৯ মে পাকিস্তানের বিরুদ্ধে ওডিআই ম্যাচ খেলার মাধ্যমে আন্তর্জাতিক ক্রিকেট অঙ্গনে প্রবেশ করেন। এছাড়াও তিনি ৩ বছর পরে ২০১১ সালের ২৩ জুন অস্ট্রেলিয়ার বিরুদ্ধে টুয়েন্টি২০ আন্তর্জাতিক খেলায় আত্মপ্রকাশ করেন। এখনও পর্যন্ত তিনি ৬টি ওডিআই এবং ৪টি টি২০ আই ম্যাচ খেলেছেন।
রাশিয়ায় হিন্দুধর্ম
প্রাথমিকভাবে ধর্মীয় সংস্থা ইন্টারন্যাশনাল সোসাইটি ফর কৃষ্ণ কনসায়নেসের (ইসকন) পণ্ডিতগণের কাজকর্মের কারণে এবং ভারত থেকে ভ্রমণকারী স্বামী এবং ভারতীয় অভিবাসীদের ছোট সম্প্রদায়ের দ্বারা হিন্দুরা রাশিয়ায় ছড়িয়ে পড়েছে। ২০১২ সালের সরকারি আদমশুমারি অনুসারে, রাশিয়ায় ১,৪০,০০০ জন হিন্দু রয়েছে, যা রাশিয়ার মোট জনসংখ্যার ০.১% গঠন করে।
ইতিহাস
রাশিয়ায় হিন্দুধর্মের ইতিহাস অন্তত ১৬তম শতকে শুরু হয়। যখন ১৫৫৬ সালে আস্ট্রাখান জয় করা হয়, তখন ছোট ভারতীয় সম্প্রদায় মস্কো রাজ্যের অংশ হয়ে ওঠে। প্রথম রাশিয়ান সম্রাট পিটার দ্য গ্রেট ১৮তম শতকের প্রথম দিকে আস্ট্রাখানের হিন্দুদের সঙ্গে দেখা করেছিলেন এবং তাদের অনুরোধে রুশ সিনেটকে হিন্দুদের বিশ্বাস রক্ষার জন্য একটি আইন জারি করতে বলেছিলেন। এটি ছিল বিদেশী ধর্ম রক্ষার জন্য রাশিয়ার প্রথম আইন।
ইন্টারন্যাশনাল সোসাইটি ফর কৃষ্ণ কনসায়নেসের (ইসকন) প্রতিষ্ঠাতা এ.সি. ভক্তিবেদান্ত স্বামী প্রভুপাদ ১৯৭১ সালে এটি রাশিয়ায় প্রবর্তন করেন। ইসকন ১৯৮৮ সালে প্রথমে একটি ধর্ম হিসাবে নিবন্ধিত হয়েছিল। পরে, এটি ১৯৯৮ সালে পুনরায় নিবন্ধিত হয়। একই বছরে, রাশিয়ায় ১২০ টি কৃষ্ণ সম্প্রদায় ছিল।
ভোলগা অঞ্চলে ২০০৭ সালে বিষ্ণুর প্রাচীন মূর্তি খনন করা হয়েছিল, যা রাশিয়ায় হিন্দু ধর্মের প্রতি আগ্রহ জাগিয়েছিল।
ভানুলাল সাহা
ভানু লাল সাহা ১২ তম ত্রিপুরা বিধানসভার সদস্য এবং ৫ তম, ১০ তম এবং ১১ তম বিধানসভার সদস্য এবং ত্রিপুরার প্রাক্তন অর্থমন্ত্রী ছিলেন। তিনি ভারতের কমিউনিস্ট পার্টি (মার্কসবাদী) এর অন্তর্গত এবং বিশালগড় আসনের প্রতিনিধিত্ব করেন।
তথ্যসূত্র
<references group="" responsive="1">
নিরুপমা দেবী
নিরুপমা দেবী (Nirupama Devi) (৭ মে, ১৮৮৩ - ৭ জানুয়ারী, ১৯৫১) পশ্চিম বঙ্গের মুর্শিদাবাদ জেলার বহরমপুরে জন্মগ্রহণকারী কথাসাহিত্য লেখিকা। তার সাহিত্যিক ছদ্মনাম ছিল শ্রীমতী দেবী। নিরুপমা দেবীর পিতা নফর চন্দ্র ভট্ট, বিচার বিভাগীয় কর্মচারী ছিলেন। তিনি বাড়িতে শিক্ষিত হয়েছিলেন।
সাহিত্যকর্ম
নিরুপমার অকালবৈধব্যের পর জ্যেষ্ঠ ভ্রাতা বিভূতিভূষণ ভট্ট ও কথাসাহিত্যিক শরৎচন্দ্র চট্টোপাধ্যায়ের অনুপ্রেরণায় সাহিত্যসাধনায় ব্রতী হন। বিভূতিভূষণ ও শরৎচন্দ্র পরিচালিত হাতেলেখা পত্রিকায় তার সাহিত্যরচনার হাতেখডি। শরৎচন্দ্র তাঁকে গদ্যরচনায় ও অনুরূপা দেবী গল্প রচনায় অনুপ্রাণিত করেন। তার প্রথম উপন্যাস 'উচ্ছৃঙ্খল'। স্বদেশীযুগে তার রচিত বহু গান এবং কবিতা জনপ্রিয় হয়েছিল। প্রেম ও দাম্পত্য জীবনের অন্তর্দ্বন্দ্ব তার উপন্যাসের প্রধান উপজীব্য। ১৯১৯-২০ খ্রিস্টাব্দে ‘প্রবাসী’ পত্রিকায় প্রকাশিত ‘দিদি’ তার শ্রেষ্ঠ উপন্যাস বলে স্বীকৃত। অন্যান্য রচনার মধ্য রয়েছে:
পুরস্কার
নিরুপমা দেবী সাহিত্যে তার অবদানের স্বীকৃতিস্বরূপ কলকাতা বিশ্ববিদ্যালয় থেকে ১৯২৮ সালে ' ভুবনমোহিনী দাসী স্বর্ণপদক' এবং ১৯৪৩ সালে 'জগত্তারিণী স্বর্ণপদক' লাভ করেন।
বঙ্গবন্ধু শেখ মুজিবুর রহমান নভোথিয়েটার
ইতিহাস
১৯৯৫ সালে গৃহীত সরকারি পরিকল্পনা অনুযায়ী বাংলাদেশ সরকার এটি স্থাপনের ব্যবস্থা নেন। এর নকশা করেন তৎকালীন গণপূর্ত অধিদপ্তরের উপপ্রধান আলী ইমাম। নকশাটি ১৯৯৭ সালের ১৭ মার্চ অনুষ্ঠিত একনেকের বৈঠকে অনুমোদিত হয় এবং ২০০০ সালের ১৭ জুলাই এর নির্মাণকাজ আরম্ভ হয়। শুরুতে ঢাকার আগারগাঁওয়ে জাতীয় বিজ্ঞান ও প্রযুক্তি জাদুঘরের পাশে এটি স্থাপিত হবার কথা ছিল। এর যন্ত্রপাতি স্থাপনসহ ভেতরের সব গুরুত্বপূর্ণ কারিগরী কাজ জাপানের অপটিকস্ ম্যানুফ্যাকচারিং কোম্পানি করেছে। স্থাপনা নির্মাণ করেছে বাংলাদেশী মাসুদ এন্ড কোম্পানি। বাংলাদেশ প্রকৌশল বিশ্ববিদ্যালয়ের অধ্যপক আলমগীর হাবিবের নেতৃত্বে একটি উপদেষ্টা কমিটি নির্মাণকাজ তদারকীতে অংশ নেয়। ২০০০ সালের ১৭ জুলাই থেকে ২০০১ সালের ৭ নভেম্বর পর্যন্ত কাজ করার পর তা বন্ধ হয় এবং পরে ২০০২ সালের মাঝামাঝি পুনরায় চালু হয়ে ২০০৩ সালের মে মাসে এর নির্মাণকাজ শেষ হয় এবং ২৫ সেপ্টেম্বর তারিখে গণপ্রজাতন্ত্রী বাংলাদেশ সরকারের প্রধানমন্ত্রী বেগম খালেদা জিয়া তা উদ্বোধন করেন। এটির নির্মাণব্যয় ১২০ কোটি টাকা।
স্থাপত্যশৈলী ও নকশা
স্থপতি আলী ইমাম এই নভো থিয়েটারটির নকশা প্রণয়ন করেন। প্রাচীণ ধ্রুপদী ও আধুনিক নির্মাণরীতির মিশ্রণ অনুসৃত হয়েছে এ নভোথিয়েটারে। সপ্তর্ষীমণ্ডলের সাতটি তারাসহ সাত সংখ্যার বিশেষ গুরুত্ব আছে জ্যোতির্বিজ্ঞানে। এরই প্রতীকী রূপায়ন হিসেবে মূল ভবনের সামনের অংশে দুইপাশে সাতটি করে মোট ১৪টি ফ্রি হাইট রোমান কলাম আছে যার উচ্চতা ৪০ ফুট। ৩২ মিটার ব্যসার্ধ বিশিষ্ট মূল ডোমটির উচ্চতা ৫ তলার সমান। এতে আছে একটি স্পেস থিয়েটার গেম (২৭৫ আসন), একটি রাইড সিমুলেটর (৩০ আসন), চলচ্চিত্র ও স্লাইড প্রদর্শন সুবিধাসহ সম্মেলন কক্ষ প্রভৃতী। নভোথিয়েটারের তিনটি তলা মাটির নিচে এবং দুইটি তলা মাটির উপরে। প্রতিবন্ধীদের জন্য পূর্বদিকে রয়েছে আলাদা সিঁড়ি আর মাটির নিচের দুটি তলায় রয়েছে বিশ্বের সেরা বিজ্ঞানীদের পরিচিতি এবং আলোকচিত্র।
তল্লা বাঁশ
right|200px|ঢাকার ব্যোটানিক্যাল গার্ডেনে তল্লা বাঁশের ঝাঁড়।
তল্লা বাঁশ এক প্রকার বাঁশ যা বিশেষভাবে বাংলাদেশে জন্মে। এর বৈজ্ঞানিক নাম ব্যাম্বুসা পলিমরফা (ইংরেজি: Bambusa Polymorpha)। ইংরেজিতে বলা হয় polymorph bamboo বা বহুরূপী বাঁশ। এটি বাংলার বাঁশ নামেও পরিচিত, পাওয়া যায় বাংলাদেশ, থাইল্যান্ড, ভারত ও মিয়ানমারে। ১৮৬৮ খ্রিস্টাব্দে উদ্ভিদ বিজ্ঞানী উইলয়াম মুনরো এই বাঁশের বিবরণ সর্ব্বপ্রথম লিপিবদ্ধ করেন। এই বাঁশ অনেকাংশে নলাকার, ভেতর ফাঁপা, উচ্চতা ১৫ থেকে ২০ মিটার পর্যন্ত হয়ে থাকে। এর ব্যাস ৭ থেকে ১৫ সেন্টিমিটার পর্যন্ত হয়। তুলনামূলকভাবে সুস্পষ্ট গাঁট থাকে ৪০ থেকে ৬৫ সেন্টিমিটার পরপর। দুটি গাঁটের মধ্যবর্তী স্থান ছাই-সবুজ বর্ণ। গাঁটগুলো পরিচ্ছন্ন। শুরুতে বাশেঁর গায়ে হালকা রোম দেখা যায়। এটি চিরসবুজ উদ্ভিদ ; সপুষ্পক ; সবীজ। চিকণ বাঁশ পাতার বর্ণ সবুজ, পাতা একে অপরের ঠিক বিপরীতে গজায়। বেলে মাটি থেকে কাদা মাটি নানা রকম মাটিতে তল্লা বাঁশ অনায়াসে জন্মে। পরিচর্যা ছাড়াই বেড়ে ওঠে। রোদে বৃষ্টিতে কোনো সমস্যা হয় না। নির্মাণ কাজে, গ্রামীণ ঘর তৈরীতে, আসবাব পত্র তৈরীতে, বাগানের সজ্জায় তল্লা বাঁশ ব্যবহৃত হয়। ভার বহনের ক্ষমতা বেশি, সহজে ভেঙ্গে পড়ে না।
কাবেরি বসু
কাবেরি বসু (Kaberi Bose) ১৯৫০ ও ১৯৬০ এর দশকে বাংলা সিনেমার নেতৃস্থানীয় অভিনেত্রী ছিলেন। তিনি তার সৌন্দর্য ও অভিনয় প্রতিভার জন্য প্রশংসিত হন। মাত্র ৩৯ বছর বয়সে দার্জিলিং থেকে ফেরার পথে দুর্ঘটনায় মারা যান।
তার উল্লেখযোগ্য ছবির মধ্য রয়েছে নগর দর্পণ (১৯৭৫), যে যেখানে দাঁড়িয়ে (১৯৭৪), আমি সে ও সখা (১৯৭৪), অরণ্যের দিনরাত্রি (1969), শ্যামলী (১৯৫৬), মধুমালতি (১৯৫৭), রাইকমল (১৯৫৫), দেবিমালিনি (১৯৫৫), পরাধীন (১৯৫৬), শঙ্কর নারায়ণ ব্যাংক (১৯৫৬)। তিনি উত্তম কুমারের বিপরিতে শ্যামলী ছবিতে এবং সত্যজিৎ রায় এরপরিচালনায় অরণ্যের দিনরাত্রি চলচ্চিত্রে অভিনয় করেন।
খন্দকার রকিবুল ইসলাম
খন্দকার রকিবুল ইসলাম (জন্ম ১ জানুয়ারি ১৯৫৬; রাকিব নামে বেশি পরিচিত) হলেন একজন বাংলাদেশী সাবেক ফুটবলার। তিনি লেফট-ব্যাক হিসেবে খেলতেন।
অবসরের পর
অবসর নেওয়ার পর, রকিবুল ইসলাম বাংলাদেশ ফুটবল ফেডারেশনের হয়ে কাজ করেছেন। ২০২১ সালে, তিনি বাফুফে এলিট ফুটবল একাডেমির একটি প্রতিভা অন্বেষণ কর্মসূচি কাজ করেন।
পুরস্কার
২০১৬ সালে, খন্দকার রকিবুল ইসলাম বাংলাদেশী ফুটবলে তার দশকব্যাপী অবদানের জন্য জাতীয় ক্রীড়া পুরস্কার পান।
অনার্স
মোহামেডান এসসি
আতাউর রহমান খান (শিক্ষাবিদ)
মাওলানা আতাউর রহমান খান (১ মার্চ ১৯৪৩ - ৩০ জুলাই ২০০৮) একজন বাংলাদেশী আলেম ও সাবেক সংসদ সদস্য ছিলেন। জ্ঞানচর্চা, মাদরাসা ও মসজিদ পরিচালনার সাথে সাথে রাজনীতি তথা সমাজ সংস্কারেও ছিলেন সোচ্চার। ১৯৯১ সালে কিশোরগঞ্জ-৩ আসন থেকে তিনি সংসদ সদস্য নির্বাচিত হন। কিশোরগঞ্জের আল জামেয়াতুল ইমদাদিয়ার প্রায় শুরু থেকে তিনি এর সঙ্গে জড়িত ছিলেন। তিনি বাংলাদেশ কওমী মাদরাসা শিক্ষা বোর্ডের মহাসচিব, জাতীয় শরীয়াহ কাউন্সিলের সদস্য ছিলেন।
জন্ম ও শিক্ষা জীবন
আতাউর রহমান খান ১৯৪৩ সালের ১ মার্চ কিশোরগঞ্জের ইটনা থানাধীন হাতকাবিলা গ্রামে এক মুসলিম পরিবারে জন্মগ্রহণ করেন। তার পিতা আহমদ আলী খান ছিলেন আতহার আলীর প্রধান খলিফা এবং জামিয়া ইমদাদিয়া কিশোরগঞ্জের আজীবন প্রিন্সিপাল। পারিবারিকভাবেই আতাউর রহমান খান ধর্মীয় চেতনার ধারক ছিলেন। শুরু থেকেই তিনি কিশোরগঞ্জের জামিয়া ইমদাদিয়ায় লেখাপড়া করেন এবং এখান থেকেই তিনি দাওরায়ে হাদীস (মাষ্টার্স) সমাপ্ত করেন। মেধার অধিকারী হওয়ায় খান তার ছাত্রজীবনের প্রতিটি ধাপ অত্যন্ত সফলতার সঙ্গে উত্তীর্ণ হন।
কর্মজীবন
জামিয়া ইমদাদিয়ায় শিক্ষকতার মধ্য দিয়ে তিনি তার কর্মজীবনের সূচনা করেন। বাংলাদেশ কওমী মাদরাসা শিক্ষা বোর্ডের মহাসচিব, ধর্ম মন্ত্রণালয় সম্পর্কিত স্থায়ী কমিটির সদস্য, ইসলামিক ফাউন্ডেশনের বোর্ড অব গভর্নসের সদস্য, জাতীয় শরীয়াহ কাউন্সিলের সদস্য, জামিয়া ইমদাদিয়া কিশোরগঞ্জের সহ প্রধান শিক্ষক, জামিয়া ফারুকিয়া কিশোরগঞ্জের প্রতিষ্ঠাতা প্রিন্সিপাল, ঢাকার ফরিদাবাদ ও মিরপুর ৬নং মাদরাসার প্রিন্সিপাল।
রাজনৈতিক জীবন
প্রাথমিক জীবনে তিনি নেজামে ইসলাম পার্টির রাজনীতির সঙ্গে জড়িয়ে পড়েন। । মাওলানা আতহার আলীর মৃত্যুর পর বিভিন্ন কারণে নেজামে ইসলাম পার্টি নিষ্ক্রিয় হয়ে পড়লে তিনি রাজনীতি থেকে অনেকটা দূরে সরে যান। ১৯৯১ সালের জাতীয় সংসদ নির্বাচনে বিএনপির হয়ে বিপুল ভোটে জয়লাভ করে পুনরায় রাজনীতিতে সক্রিয় হন।
ব্যক্তিগত জীবন
তার স্ত্রীর নাম সাইয়্যিদা মুর্শিদা ই আমিনা তারমানী।তিনি পাঁচ সন্তানের পিতা। তারা হলেন উবায়দুর রহমান খান নদভী, ওয়ালিউর রহমান খান, খলীলুর রহমান, রেজওয়ানুর রহমান খান, মুহিব খান।
লেখনী
তার লেখা বইয়ের মধ্যে রয়েছে:
২৮ এপ্রিল ২০০৫ সালে ধর্ম চিন্তন ও ধর্মীয় দর্শন প্রচারণায় অবদানের জন্য রাজ্জাক সখিনা কল্যাণ ট্রাস্টের পক্ষ থেকে তাকে পদক ও সম্মাননা দেয়া হয়
মৃত্যু
২০০৮ সালের ৩০ জুলাই রাত ২:৩০টায় হৃদরোগে আক্রান্ত হয়ে কিশোরগঞ্জ থেকে ঢাকা আসার পথে মারা যান।
চ্যানেল দিনরাত
চ্যানেল দিনরাত মেলার মাঠ, আগরতলা ভিত্তিক বাংলা ভাষার টেলিভিশন চ্যানেল।
সুউচ্চ স্থাপনা
সুউচ্চ স্থাপনা বা টাওয়ার (Tower) হলো একটি লম্বা কাঠামো, যেখানে বৃহত্তর কাঠামোর তুলনায় লম্বা বা উচ্চতাকেই প্রায়ই একটি গুরুত্বপূর্ণ পরিমান হিসাবে ধরা হয়। টাওয়ারগুলি অপেশাদার-তারের অভাবের কারণে মস্তিষ্কে থেকে আলাদা করা হয় এবং লম্বা বাড়ীগুলি,র পাশাপাশি স্বয়ংসম্পূর্ণ কাঠামো।
টাওয়ারগুলি "ভবন" বা বাড়ি থেকে বিশেষভাবে আলাদা করা হয় যাতে সেটি বাসযোগ্য না হয়, তবে অন্যান্য বিষয়গুলি পরিবেশন করা হয়। প্রধান কার্যক্রমগুলি টাওয়ারের উচ্চতা ব্যবহার করে বিভিন্ন কার্য অর্জন করতে সক্ষম: টাওয়ারের সাথে সংযুক্ত অন্যান্য বৈশিষ্ট্যগুলির দৃশ্যমানতা যেমন ঘড়ি টাওয়ার; একটি দুর্গম ভবন হিসাবে প্রতিরক্ষামূলক উদ্দেশ্য জন্য পরিবেশের দৃশ্যমানতা বৃদ্ধিতে একটি বৃহত্তর কাঠামো বা নির্মানের অংশ হিসেবে ব্যবহৃত হয়; টাওয়ার হল অবসর সময়ে পর্যবেক্ষণ জন্য একটি কাঠামো; অথবা টেলিকমিউনিকেশন উদ্দেশ্যে একটি কাঠামো। টাওয়ারগুলি একক গঠনে দাঁড়িয়ে থাকতে পারে বা সন্নিহিত ভবনগুলির দ্বারা সমর্থিত হতে পারে অথবা বড় কাঠামো বা বিল্ডিংয়ের উপরে অবস্থান করতে পারে।
ব্যুত্পত্তি
পুরানো ইংরেজি টর শব্দটি ল্যাটিন শব্দ তুরিন থেকে এসেছে পুরনো ফরাসি টার শব্দের মাধ্যমে।
ইতিহাস
প্রাগৈতিহাসিক সময় থেকে মানুষ দ্বারা টাওয়ার ব্যবহার করা হয়েছে। প্রাচীনতম পুরাতন নিওলিথিক জেরিকো (৮,০০০ খ্রিস্টপূর্বাব্দ) এর দেয়ালের বৃত্তাকার টাওয়ার হতে পারে। প্রাচীনতম টাওয়ারগুলির মধ্যে হল জিংগুর্ট, যা খ্রিষ্টপূর্ব চতুর্থ সহস্রাব্দের থেকে সুমেরীয় স্থাপত্যের মধ্যে বিদ্যমান ছিল। সবচেয়ে বিখ্যাত জিংগুর্টগুলির মধ্যে  সুমেরীয় "উর ওফ জিংগুর্ট" অন্তর্ভুক্ত, যাখ্রিষ্টপূর্ব তৃতীয় সহস্রাব্দ নির্মিত, এবং এতেমেনানকি টাওয়ার বেবিলনীয় স্থাপত্য সবচেয়ে বিখ্যাত উদাহরণ দু'হাজার খৃস্টপূর্বের দ্বিতীয়ার্ধে বাবিলে নির্মিত। এটি প্রাচীন বিশ্বের সবচেয়ে উঁচু টাওয়ার হিসেবে বিবেচিত।
এখনও জীবিত বা স্থায়ী প্রাচীনতম উদাহরণগুলির মধ্যে কয়েকটি উত্তর স্কটল্যান্ডের ব্রোচ স্ট্রাকচারগুলি, যা শঙ্কু আকারের টাওয়ারহাউ। এটি ফিনিশিয়াল এবং রোমান সংস্কৃতির অন্যান্য  দুর্গম একটি দুর্গ এবং এখানে প্রেতাত্মা উপস্থিতির কথা বলা হয়। উদাহরণস্বরূপ, মোগোরকান শহরের মোগাডোর এক হাজার খ্রিষ্টপূর্বে প্রতিষ্ঠিত, ওয়াচটাওয়ার বা পর্যবেক্ষণ টাওয়ার ('মাইগডোল')। মোগাডোর হল একটি ফোনিশিয়ান শব্দ। রোমানরা অষ্টভুজাকৃতির টাওয়ার  ব্যবহার করে ক্রোয়েশিয়ার ডিক্লেটিয়ানের প্রাসাদগুলির উপাদান হিসেবে, যা প্রায় ৩০০ খ্রিষ্টাব্দে স্মৃতিস্তম্ভটি ধারণ করে, যখন সাভারিয়ান প্রাচীরগুলি (চতুর্থ শতাব্দী) এবং অরলিয়ান দেয়াল (৩ য় শতাব্দী) বর্গক্ষেত্রকে গঠন করেছিল। কিউয়ান রাজবংশের সময় চীনের গ্রেট ওয়াল অফ ইন্টিগ্রেটেড এলিমেন্টস হিসেবে ২১০ টি পৃথক টাওয়ার ব্যবহার করা হয়। টাওয়ারগুলিও  গুরুত্বপূর্ণ দুর্গগুলির উপাদান ছিল।
অন্য সুপরিচিত টাওয়ারগুলির মধ্যে রয়েছে পিসার হেলানো টাওয়ার, ইতালিতে ১১৭৩ সাল থেকে ১৩৭২ সাল এবং ইতালির বোলগ্নাতে দুইটি টাওয়ার ১১০৯ থেকে ১১১৯ সালের মধ্যে নির্মিত। হিমালয় টাওয়ারগুলি প্রধানত তিব্বতে অবস্থিত পাথর দ্বারা নির্মিত টাওয়ার। এগুলি  প্রায় ১৪ থেকে ১৫ শতকের মধ্যে নির্মিত।
জম্মু ও কাশ্মীর পিপলস ডেমোক্রেটিক পার্টি
জম্মু ও কাশ্মীর পিপলস ডেমোক্র্যাটিক পার্টি (পিডিপি) ভারতের জম্মু ও কাশ্মীরের কেন্দ্রশাসিত অঞ্চল একটি রাজ্য রাজনৈতিক দল। পিডিপির প্রতিষ্ঠাতা মুফতি মোহাম্মদ সাঈদ। তাঁর মেয়ে, মেহবুবা মুফতি, ২০১৪ সালের জানুয়ারিতে তাঁর মৃত্যুর পরে দলীয় নেতা এবং জম্মু ও কাশ্মীরের মুখ্যমন্ত্রী হিসাবে তাঁর স্থলাভিষিক্ত হন।
ইতিহাস
পিডিপি ১৯৯৮ সালে প্রাক্তন কেন্দ্রীয় স্বরাষ্ট্রমন্ত্রী মুফতি মোহাম্মদ সাঈদ প্রতিষ্ঠা করেছিলেন। ২০০২ সালের অক্টোবরে বিধানসভা নির্বাচনের মাধ্যমে এটি জম্মু ও কাশ্মীরে ক্ষমতা দখল করেছিল। ২০০৪ সালে এ দলের মধ্যে থেকে একজন করে সদস্য ছিল লোকসভা এবং রাজ্যসভায়। এটি ২০০৯ সালের সাধারণ নির্বাচন পর্যন্ত ক্ষমতাসীন সংযুক্ত প্রগতিশীল জোটের সদস্য ছিল।
সাঈদ পিডিপি- ভারতীয় জাতীয় কংগ্রেস  সরকারের নেতৃত্ব দিয়েছেন অক্টোবর ২০০২ থেকে নভেম্বর ২০০৫ এর মধ্যে এবং ৭ জানুয়ারী ২০১৬-তে তিনি মারা যাওয়ার আগে পর্যন্ত দলের পৃষ্ঠপোষক ছিলেন। পিডিপির এখন নেতৃত্বে আছেন সাঈদ কন্যা মেহবুবা মুফতি।
স্বায়ত্তশাসনের বিষয়গুলি থেকে স্বতন্ত্রভাবে পৃথক স্বশাসনের আদর্শে পিডিপি পরিচালিত। এটি বিশ্বাস করে যে স্বশাসন একটি রাজনৈতিক দর্শন, স্বায়ত্তশাসনের বিরোধিতা হিসাবে, জম্মু ও কাশ্মীরের জনগণের ক্ষমতায়ন নিশ্চিত করে, এবং জম্মু ও কাশ্মীরের নতুন রাজনৈতিক ভূখণ্ড নিয়ে বিতর্কে জড়িয়ে পড়ে।
২০১৪ সালের সাধারণ নির্বাচনে এর তিন সদস্য লোকসভায় নির্বাচিত হয়েছিলেন। বিধানসভায় এর শক্তি 28 এবং রাজসভায় দু'জন। কাশ্মীরে সন্ত্রাসবাদ ও উগ্রপন্থার বিষয়ে উদ্বেগের কারণে বিজেপি ১৯ জুন,২০১৮ এ বিজেপি জোট ত্যাগ না করা পর্যন্ত এই দলটি ভারতীয় জনতা পার্টির সাথে জম্মু ও কাশ্মীরে একটি জোট সরকার চালিয়েছিল ।
রিচি বেনো
রিচার্ড রিচি বেনো, ওবিই (Richard "Richie" Benaud; জন্ম: ৬ অক্টোবর, ১৯৩০ - মৃত্যু: ১০ এপ্রিল, ২০১৫) নিউ সাউথ ওয়েলস প্রদেশের পেনরিথ এলাকায় জন্মগ্রহণকারী বিখ্যাত অস্ট্রেলীয় ক্রিকেটার ছিলেন। তাকে অস্ট্রেলিয়া ক্রিকেট দলের সর্বাপেক্ষা প্রতিভাধর অধিনায়ক হিসেবে গণ্য করা হয়ে থাকে। ১৯৬৪ সালে আন্তর্জাতিক ক্রিকেট অঙ্গন থেকে অবসর নেয়ার পর ব্রিটিশ টেলিভিশনের ক্রিকেট ধারাভাষ্যকার হিসেবে কর্মজীবন অতিবাহিত করেন। ব্যাপক পরিচিতির আসনে অবস্থান করে ক্রিকেট ধারাভাষ্যের জগৎ থেকে ২০০৫ সালে অবসর নেন রিচি বেনো। প্রথম ক্রিকেটার হিসেবে টেস্ট ক্রিকেটে ২০০ উইকেট লাভের পাশাপাশি ২,০০০ রান সংগ্রহ করে স্মরণীয় হয়ে আছেন।
টেস্ট ক্রিকেটে তিনি দক্ষ অল-রাউন্ডারের ভূমিকায় অবতীর্ণ হতেন। নিম্নসারির ব্যাটসম্যানদের বিপক্ষে লেগ স্পিন বোলিং করে আক্রমণাত্মক ব্যাটিংয়ে উদ্বুদ্ধকরণের মাধ্যমে আউট করতেন। তার খেলার সঙ্গী ও বোলিং অল-রাউন্ডার অ্যালান ডেভিডসনের সাথে একত্রিত হয়ে ১৯৫০-এর দশকের শেষদিক থেকে ১৯৬০-এর দশকের শুরুর সময়কাল পর্যন্ত তিনি অস্ট্রেলীয় দলকে বিশ্বের শীর্ষসারির দলে রূপান্তরিত করেছিলেন।